Vilniaus Jono Basanavičiaus progimnazija

Vilniaus Jono Basanavičiaus progimnazija – dieninė, savarankiško mokymosi bendrojo lavinimo mokykla Vilniuje, vykdanti pradinio, pagrindinio ir papildomo ugdymo programas lietuvių kalba. Įstaigos kodas 302523034. Steigėjas Vilniaus miesto savivaldybės taryba. Istorija Mokykla pradėjo darbą 1951 m. rugsėjo 1 d. ir vadinosi 8-ąja septynmete mokykla. 1968 m. mokykla reorganizuota į 53-ąją pradinę mokyklą, kurioje buvo mokoma lietuvių ir rusų kalbomis. 1969 m. 53-oji pradinė mokykla reorganizuota į 3-ąją lietuvišką aštuonmetę mokyklą, 1972 m. – į 27-ąją vidurinę mokyklą. 1975 m. mokykla perkelta iš S. Konarskio g. 37 į dabartinį pastatą. 1997 m. kovo 25 d. mokyklai suteikta teisė vadintis Jono Basanavičiaus (1851–1927) vardu. Iki 2001 m. mokyklą baigė 1374 abiturientai. 2010 m. rugsėjo 1 d. Vilniaus Jono Basanavičiaus vidurinė mokykla reorganizuota į gimnaziją ir pagrindinę mokyklą. Gimnazija perkelta į buvusios Vilniaus Vingio vidurinės mokyklos patalpas S. Konarskio g. 34. Senosiose patalpose liko pagrindinė mokykla. 2011 m. rugsėjo 1 d. pagrindinė mokykla tapo Jono Basanavičiaus progimnazija. Direktoriai Vladas Kulvietis, Albinas Kasiulionis, Vytautas Andrėkus, Jadvyga Kuršelienė 1998 m. Vincentas Lamanauskas 1999 m. Rimantas Remeika 2004 m. Fausta Gulbinienė 2010 m. Gražina Šoblickienė 2017 m. Jurgita Nemanienė Mokiniai Antanas Zapolskis (g. 1962 m.), šachmatininkas Dainius Žalimas (g. 1973 m.), teisininkas, LR Konstitucinio teismo pirmininkas (2011–2020) Marius Berenis (g. 1973 m.), pramogų verslo veikėjas, televizijos ir radijo laidų vedėjas, grupės ŽAS narys ir įkūrėjas. Mirga Gražinytė-Tyla (g. 1986 m.), dirigentė Kristijonas Bartoševičius (g. 1987 m.), aktorius, pedagogas, politikas Paulius Poška (g. 1999 m.), krepšininkas Nuorodos Mokyklos svetainė Facebook svetainė